Document ID: 31996D0164

ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Φεβρουαρίου 1996 για τη διεξαγωγή κοινοτικών δοκιμών και αναλύσεων επί φυταρίων και πολλαπλασιαστικού υλικού ορισμένων ειδών στο πλαίσιο του άρθρου 20 παράγραφος 2 της οδηγίας 92/34/ΕΟΚ του Συμβουλίου (96/164/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/34/ΕΟΚ του Συμβουλίου της 28ης Απριλίου 1992 για την εμπορία πολλαπλασιαστικού υλικού οπωροφόρων φυτών και των οπωροφόρων δένδρων που προορίζονται για την παραγωγή φρούτων (1), όπως τροποποιήθηκε τελευταία από την απόφαση 95/26/ΕΚ της Επιτροπής (2), και ιδίως το άρθρο 20 παράγραφος 2,
Εκτιμώντας:
ότι, στο πλαίσιο της εν λόγω οδηγίας, διεξάγονται στα κράτη μέλη δοκιμές ή, εφόσον είναι αναγκαίο, αναλύσεις επί δειγμάτων για να ελεγχθεί το κατά πόσο το πολλαπλασιαστικό υλικό ή τα οπωροφόρα φυτά των γενών και ειδών που απαριθμούνται σε αυτήν πληρούν τις προδιαγραφές και τους όρους της εν λόγω οδηγίας 7
ότι για το σκοπό αυτό, είναι βασικό, ιδίως στα αρχικά στάδια της εφαρμογής της οδηγίας, να διασφαλιστεί η ενδεδειγμένη αντιπροσώπευση των δειγμάτων που χρησιμοποιούνται στις δοκιμές ή στις αναλύσεις για την καταγωγή της παραγωγής σε όλη την Κοινότητα, τουλάχιστον για ορισμένες επιλεγμένες καλλιέργειες 7
ότι, ως εκ τούτου, είναι αναγκαίο να διεξαχθούν στην Κοινότητα δοκιμές και αναλύσεις κατά το 1996 επί των φυταρίων και του πολλαπλασιαστικού υλικού των φραουλών και των φραγκοστάφυλων 7
ότι αυτές οι δοκιμές και αναλύσεις θα χρησιμοποιηθούν για την εναρμόνιση, καταρχάς, των τεχνικών μεθόδων εξέτασης του πολλαπλασιαστικού υλικού και των φυταρίων αυτών των ειδών 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για το πολλαπλασιαστικό υλικό γενών και ειδών οπωροφόρων δένδρων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι κοινοτικές δοκιμές και αναλύσεις επί του πολλαπλασιαστικού υλικού και των φυταρίων της Fragaria Χ ananassa και Ribes πρέπει να διεξαχθούν εντός του 1996.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 7 Φεβρουαρίου 1996.

Labels: 7
17
6